ఒకసారి నారద మహర్షికి ఓ అనుమానము వచ్చింది. | తెలుగుబంధు( తెలుగుప్రజల ఆత్మబంధు )
నారాయణ నామస్మరణ వలన ప్రయోజనము ఏమిటాని? వెంటనే మహర్షి వైకుంఠము వెళ్ళి తన అనుమానమును శ్రీమన్నారాయణుని ముందుంచాడు. భగవంతుడు నారదమహర్షితో ఇలా అన్నాడు. "నారదా! ఇప్పుడే భూలోకంలో నైమిశారణ్యంలో ఒక కీటకం జననమెత్తింది. దానిని వెళ్ళి అడుగు" అని ఆకీటకాన్ని చూపించాడు. భగవంతుని ఆనతి మేరకు నారదుడు ఆకీటకము దగ్గరకు వెళ్ళి నారాయణ నామస్మరణ వలన ప్రయోజనము ఏమిటని ప్రశ్నించాడు. వెంటనే ఆకీటకము గిలగిలకొట్టుకుని చనిపోతుంది. విచారంగా నారదమహర్షి వైకుంఠము తిరిగి వెళ్ళి జరిగిన విషయము శ్రీమన్నారాయణునికి విన్నవించాడు. "ఒహో! అలాగా!! అయితే మళ్ళీ భూలోకం వెళ్ళి, కశ్యపుని ఆశ్రమములోనున్న కపిలగోవుకి జన్మించిన వత్సము(ఆవుదూడ)ను అడుగు" అని ఆనతిస్తాడు. నారద మహర్షి కశ్యపుని ఆశ్రమములోనున్నఆవుదూడ వద్దకు వెళ్ళి అదే ప్రశ్న వేస్తాడు. ఆ ప్రశ్నవినగానే ఆ ఆవుదూడకూడ గిలగిల తన్నుకుని చనిపోతుంది. నారదమహర్షి ఆశ్చర్యచకితుడయ్యి, విషయాన్ని శ్రీమన్నారాయణునికి తెలియపరుస్తాడు. శ్రీమన్నారాయణుడు "నారదా! ఇప్పుడే కాశీరాజుకు ఒక కుమారుడు జన్మించాడు. ఆ శిశువుని వెళ్ళి నీ ప్రశ్న వెయ్యి" అని చెపుతాడు. అప్పుడు నారదమహర్షి " ప్రభూ, నావలన ఒకకీటకము ఆవుదూడ చనిపోయినవి. ఇప్పుడు శిశుహత్యాపాతకముకూడా నామెడకు చుట్టుకునేలావుంది." అని శ్రీమన్నారాయణునితో వాపోతాడు. దానికి శ్రీమన్నారాయణుడు, "నారదా! నీకు ఏహత్యాపాతకము తగలదు. ఆశిశువు వద్దకు వెళ్ళి నీఅనుమానము నివృత్తిచేసుకో" అని అభయమిస్తాడు. శ్రీమన్నారాయణుని ఆజ్ఞమేరకు నారదమహర్షి ఆ కాశీరాజుకు జన్మించిన శిశువు దగ్గరకు వెళ్ళి తన సందేహము తీర్చమని అడుగుతాడు. అప్పుడాశిశువు పకపకానవ్వి "ఓ మహర్షి నేను అనేక జన్మలలో చేసిన పాపాల ఫలితముగా నీచమైన కీటకజన్మ ఎత్తవలసివచ్చింది. ఆజన్మలో నీవు వచ్చి "నారాయణ" అనే నామము నాచెవిలో పడవేసావు. ఆ అతిపవిత్రమైన నామము నాచెవిన పడగానే నాజన్మజన్మల పాపము నశించి పవిత్రమైన గోజన్మ వచ్చింది. ఆ జన్మలో కూడా నీవు వచ్చి మరల ఆ అతిపవిత్రమైన నామము నాకు వినిపించావు. తక్ష్ణమే ఆ పుణ్యఫలము అనుభవించనిమిత్తము ఈ కాశీరాజుకు కుమారునిగా జన్మించాను. ఇంతకన్నా నారాయణ నామస్మరణ మహాత్యము ఏమని చెప్పమంటావు! ఓ మహర్షి !" అని ఆ శిశువు మరల తన నరజన్మ అనుభవములోనికి వెళ్ళిపోతుంది.
okasari naarada maharshiki oo anumanamu vachindi. | telugubandhu( teluguprajala aatmabandhu )
narayana naamasmarana valana prayojanamu emitani? ventane maharshi vaikuntamu velli tana anumaanamunu srimannarayanuni mundunchaadu. bhagavantudu naaradamaharshitho ilaa annadu. "narada! ippude bhoolokamlo naimisaaranyamlo oka keetakam jananamettindi. daanini velli adugu" ani aakiitakaanni chuupimchaadu. bhagavantuni aanati meraku naradudu aakiitakamu daggaraku velli narayana naamasmarana valana prayojanamu emitani prasninchaadu. ventane aakiitakamu gilagilakottukuni chanipotundi. vichaaramgaa naradamaharshi vaikuntamu tirigi velli jarigina vishayamu srimannarayanuniki vinnavinchaadu. "oho! alaga!! ayithe mallee bhoolokam velli, kasyapuni aasramamuloonunna kapilagovuki janminchina vatsamu(aavuduuda)nu adugu" ani aanatistaadu. naarada maharshi kasyapuni aasramamuloonunnavudu vaddaku velli adhe prasna vestaadu. aa prasnavinagaane aa aavuduudakuuda gilagila tannukuni chanipotundi. naradamaharshi aascharyachakitudayyi, vishayaanni srimannarayanuniki teliyaparustaadu. srimannarayanudu "narada! ippude kaasiiraajuku oka kumarudu janminchaadu. aa sisuvuni velli nee prasna veyyi" ani cheputaadu. appudu naradamaharshi " prabhoo, naavalana okakeetakamu aavuduuda chanipoyinavi. ippudu sisuhutyaapaatakamukudaa naamedaku chuttukunelavundi." ani srimannarayanunito vaapotaadu. daaniki srimannarayanudu, "narada! neeku ehatyaapaatakamu tagaladu. aasisuvu vaddaku velli neeanumaanamu nivruttichesuko" ani abhayamistaadu. srimannarayanuni aagnameraku naradamaharshi aa kaasiiraajuku janminchina sisuvu daggaraku velli tana sandehamu teerchamani adugutaadu. appudaasisuvu pakapakanavvi "oo maharshi nenu aneka janmalalo chesina paapaala phalitamugaa neechamaina keetakajanma ettavalasivachindi. aajanmalo neevu vachi "narayana" ane namamu naachevilo padavesavu. aa atipavitramaina namamu naachevina padagaane najanmajanmala paapamu nasinchi pavitramaina gojanma vachindi. aa janmalo kuudaa neevu vachi marala aa atipavitramaina namamu naaku vinipinchaavu. takshname aa punhyaphalamu anubhavinchanimittamu ee kaasiiraajuku kumaruniga janminchaanu. intakanna narayana naamasmarana mahatyamu emani cheppamantavu! oo maharshi !" ani aa sisuvu marala tana narajanma anubhavamulooniki vellipotundi.